проект

Татарстан Республикасы Министрлар Кабинеты тарафыннан кертелә

ТАТАРСТАН РЕСПУБЛИКАСЫ

ЗАКОНЫ

**«Ихтыярыйлык (волонтерлык) өлкәсендә аерым мәсьәләләрне җайга салу турында һәм Татарстан Республикасының аерым закон актларына**

**үзгәрешләр кертү турында» Татарстан Республикасы Законының**

**3 статьясына үзгәрешләр кертү хакында**

**1 статья**

«Ихтыярыйлык (волонтерлык) өлкәсендә аерым мәсьәләләрне җайга салу һәм Татарстан Республикасының аерым закон актларына үзгәрешләр кертү турында» 2018 елның 30 июнендәге 48-ТРЗ номерлы Татарстан Республикасы Законының 3 статьясына (Татарстан Республикасы законнары җыентыгы, 2018, № 54 (I өлеш); 2023, № 27 (I өлеш); 2024, № 16 (I өлеш) түбәндәге үзгәрешләрне кертергә:

1) 3 өлешне түбәндәге редакциядә бәян итәргә:

«3. Татарстан Республикасы Рәисенең ихтыярыйлык (волонтерлык) өлкәсендәге вәкаләтләренә керә:

1) Татарстан Республикасы башкарма хакимияте органнарының, аларга караган дәүләт учреждениеләренең Федераль законның 173 статьясындагы 1 пунктының 2 пунктчасында каралган эшчәнлек төрләренең үзенчәлеген һәм Федераль законның 173 статьясындагы 1 пунктының 1 пунктчасы нигезендә расланган гомуми таләпләрне исәпкә алган ихтыярыйлык (волонтерлык) эшчәнлеген оештыручылар, ихтыярыйлык (волонтерлык) оешмалары белән үзара хезмәттәшлек тәртибен раслау;

2) Татарстан Республикасы территориясендә ихтыярыйлык (волонтерлык) ресурс үзәге функцияләрен гамәлгә ашыручы коммерцияле булмаган оешманы Федераль законның 17² статьясындагы 2 пункты нигезендә расланган тәртиптә билгеләү.»;

2) 4 өлешнең 2¹ пунктын үз көчен югалткан дип танырга.

**2 статья**

Әлеге Закон рәсми басылып чыккан көненнән үз көченә керә.

Татарстан Республикасы

Рәисе